CFR Călători a anunțat că biletele de tren pentru călătoriile pe ruta Bucureşti Nord - Aeroport Henri Coandă şi retur se pot procura şi prin SMS la numărul 7458, același număr la care poți cumpăra bilete și pentru liniile de transport STB.
Potrivit anunțului companiei de transport, pentru călătoria cu trenurile CFR Călători pe relații de pe ruta București Nord – Aeroport Henri Coandă și retur, suplimentar celorlalte modalități existente de cumpărare a biletelor, precum:
- casele de bilete din stațiile București Nord și Aeroport Henri Coandă;
- online, fie direct de pe www.cfrcalatori.ro, fie din aplicațiile mobile "CFR Călători bilete online" și "24pay";
- automatele de vânzare bilete din stațiile București Nord și Aeroport Henri Coandă;
- validatoarele contactless din tren ce permit atât validarea titlurilor metropolitane integrate cât și plata biletului cu card bancar contactless sau alt dispozitiv înrolat cu cardul bancar contactless (fără a se emite chitanță, verificarea realizându-se prin apropierea cardului de validator), imediat după urcarea în tren;
- orice casă de bilete cu emitere electronică din stațiile CFR Călători, agențiile de voiaj CFR Călători;
- de la personalul de tren, cu condiția solicitării biletului imediat după urcarea în tren din punctele PO Parc Mogoșoaia și PO Patinoar unde nu sunt case de bilete/automate de vânzare bilete sau în cazul nefuncționării validatoarelor;
- călătorii au posibilitatea de a cumpăra titluri de călătorie electronice prin SMS, înainte de urcarea în tren, simplu și rapid, prin transmiterea unui SMS la numărul 7458.
Pentru achiziționarea unei călătorii, se va transmite prin SMS la numărul 7458 litera:
Citeste si:
- B – pentru un bilet spre stația București Nord
- O – pentru un bilet spre stația Aeroport Henri Coandă
Tariful unui bilet, în orice direcție, este de 1,20 euro + TVA.
Pentru abonații de telefonie mobilă, tariful este exprimat în RON și poate fi găsit pe factura de servicii emisă de către operatorii de telefonie mobilă. Pentru cartelele reîncărcabile valoarea fără TVA a tarifului este scăzută din creditul disponibil.
Se adaugă și costul SMS-ului trimis la 7458: 0,05 Euro + TVA în Orange și Telekom, gratuit în Vodafone și Digi.
Prin transmiterea unui SMS se poate cumpăra titlul de călătorie pentru o singură persoană, (bilet întreg). În urma transmiterii SMS-ului, călătorul va primi un mesaj SMS cu un link, la accesarea căruia se va deschide codul QR pentru verificare.
La verificarea titlurilor de călătorie de către personalul feroviar, este obligatorie prezentarea mesajului SMS cu codul QR în vederea verificării titlului de călătorie SMS, a perioadei de valabilitate și a statusului (valabil sau expirat).
Citeste si:
"Recomandăm tuturor pasagerilor ca înainte de efectuarea călătoriei, să se asigure că au bilet valid corespunzător rangului de tren și zonei kilometrice pentru evitarea taxării suplimentare în tren conform reglementărilor în vigoare", se mai arată în comunicatul CFR Călători.
Sursa foto: Shutterstock
Te-ar putea interesa și: